逍遥詠  其一○
作者：宋太宗
朝代：宋

paragraphs: 乾坤之內隠長生，藥變還丹道已成。
救世神方堪自祕，樂耶語話勿相輕。
眠雲卧水通玄識，點石爲金誰辯明。
黄才身心皆得所，登壇善聽步虛聲。
鍊礦勿教侵外域，真鉛豈得離中華。
天然五色被雲遮，聖境由來路逕賒。
苞含日月高還遠，自是人心識見邪。
龍浴鳳池誰可意，神仙羣聚笑吟呀。